# ToRS’ udvalg

## Kommissorium for Forskningsudvalget

Forskningsudvalget rådgiver institutlederen om spørgsmål relateret til forskning. Forskningsudvalget tilvejebringer et nyt grundlag for diskussion af instituttets forskningsprofil og tager ansvar for, at dette diskuteres med og blandt instituttets forskere. Ud over deltagelse i udvalgsmøderne er forskningsudvalgets medlemmer også lokale ambassadører for ToRS' forskningsstrategi i de faglige miljøer.

Udvalget mødes to til tre gange hvert semester og består af viceinstitutleder for forskning (formand), institutleder, ph.d.-koordinator, 3-5 professorer (fordelt på ToRS' fagområder), 1-3 lektorer (fra fagområder, der ikke er repræsenteret ved professorerne), en til to T-VIP og en til to ph.d.-studerende.

**Valg af medlemmer:** Udover institutlederen er ToRS’ ph.d.-koordinator og viceinstitutlederen (formand) altid repræsenteret i ToRS' forskningsudvalg. Viceinstitutlederen er ligeledes medlem af Fakultetets Forskningsudvalg. Hver af ToRS’ seks uddannelsesklynger har en repræsentant i forskningsudvalget, der sidder for 3 år ad gangen med mulighed for forlængelse i yderligere 3 år.

Repræsentanten findes af institutlederen efter konsultation med fagmiljøet. Ph.d.-stipendiater og T-VIP har også repræsentanter i forskningsudvalget. Disse grupper af ansatte sidder for 2 år ad gangen og vælger selv deres repræsentanter og ved forfald sørger den pågældende selv for at organisere valg af en ny repræsentant med de øvrige i gruppen.

Udvalget sekretariatsbetjenes af instituttets forskningsstøtte.

Forskningsudvalgets kommissorium er på baggrund af instituttets forskningsinitiativer og -strategier at varetage og udmønte forskningsfaglig rådgivning med hensyn til:

* at skabe og udvikle frugtbare og produktive forskningsmiljøer ved instituttets enkelte fag og på tværs af disse
* opfølgning på ToRS' forskningsstrategi og underliggende projekter
* opfølgning på initiativer inden for instituttets forskningssatsningsområder, herunder at følge og medvirke til at udvikle ToRS' forskergrupper og -centre
* Deltage i bedømmelsesudvalg til instituttets ph.d.-stipendier
* opfølgning på relevante emner inden for ph.d.-området, herunder ph.d.-studerendes trivsel
* at fungere som bindeled mellem instituttets forskningsmiljøer og forskeruddannelsen, herunder at have ansvar for rekrutteringsprocessen til ToRS' frie ph.d.-stipendier (tidl. Fakultetsstipendier)
* udveksling af informationer om forskningspolitik og eksterne forskningsmidler
* kvalitetssikring af interne feedback-processer på ansøgninger om eksterne midler samt medvirke i eventuelle selektionsprocesser
* kortlægning af instituttets forskningsaktiviteter
* at rådgive om håndtering og sikring af forskningsdata, også ifm. udarbejdning af årlig risikorapport
* at fungere som institutleders rådgivende organ og hjælp til udarbejdelse af ekstern forskningsevaluering
* udformning af retningslinjer for håndtering af gæsteforskere, adjungerede professorer og lignende
* tilrettelæggelse af forskningens dag på instituttet samt eventuelle andre forskningsrelaterede arrangementer.

Faste punkter på dagsorden er:

* Godkendelse af dagsorden
* Opfølgning på sidste møde
* Meddelelser
	+ Meddelelser fra sekretariat og formand (herunder meddelelser om forskningsansøgninger og -bevillinger og nye opslag)
	+ Orientering fra FFU
	+ Meddelelse fra ph.d.-koordinator og ph.d.-udvalgsmedlem
	+ Meddelelser fra medlemmer

Udvalgsmedlemmer kan til enhver tid bede om at få sat punkter på dagsordenen.

Kommissoriet blev endelig godkendt på forskningsudvalgsmøde 1. september 2023.